Szombathelyi Nagy Lajos Gimnázium

A Szombathelyi Nagy Lajos Gimnázium Szombathely és Vas vármegye híres középiskolája, a Dunántúl kiemelkedő gimnáziuma, létrejötte óta a különböző országos rangsorok élbolyának tagja. Az iskola névadója Az intézmény névadója I. Lajos király. A lovagkirály igyekezett a lovagi eszmények szerint élni. A harcokban bátor, sok esetben vakmerő volt, gyakran harcolt az első sorokban. Ezt tanúsítják oklevelei is, amelyekből kiderül, hogy az esetek többségében király szemtanúja volt a kitüntetett, megadományozott, megjutalmazott katonája hőstettének. Azt írta róla egy padovai krónikás, hogy Nagy Lajos „a világ leghatalmasabb fejedelme a keresztények között és a legrettegettebb király a hitetlenek szemében Nagy Károly császár halála óta”. Története Az 1772-ben Mária Terézia által alapított Szombathelyi Főgimnázium és az 1912-ben alapított Faludi Ferenc Reálgimnázium egyesítésével 1948-ban kezdte meg működését a Nagy Lajos Gimnázium a Premontrei Rendi Szent Norbert Gimnázium épületében. Kezdetben humán és reál osztályokkal működött az iskola, majd 1965-től fokozatosan szakosított tantervű osztályok indultak – matematika, orosz, fizika, testnevelés. 1978-ban kezdődött a fakultatív rendszerű oktatás, majd 1986-ban speciális német és angol nyelvi csoportokkal bővült. 1995-ben a Premontrei rend visszakapta korábbi épületét, ezért iskolánk átköltözött a Hajós Alfréd által tervezett Dózsa György utcai épületbe, amelyet 2011-ben közösségi támogatásból teljesen felújítottak. 2011-től kiemelt természettudományi csoportokat indítanak az általános tantervű osztályban. 2011-ben a szombathelyi közgyűlés döntése értelmében a gimnáziumhoz kerültek a Szent-Györgyi Albert Középiskola sportosztályai. Jelenleg emelt szintű angol nyelvi, matematika, általános tantervű, természettudományos valamint sport tagozatos osztályok működnek négy évfolyamos rendszerben. 1948 szeptemberétől levelező tagozatos felnőttoktatás is folyik az iskolában. Napjainkban Az Iskolát a jó hírű gimnáziumok között tartják számon. A felsőoktatási intézményekbe felvettek száma alapján iskolánk mindig az országos rangsor első tíz gimnáziuma között szerepel.[forrás?] Tanulóink döntő többsége középfokú nyelvvizsgát tesz, és egyre nő a felsőfokú nyelvvizsgával rendelkezők száma is. Gimnáziumunk mindig jelentős szerepet töltött be a város életében. Egykori diákjai közül sokan váltak az ország elismert személyiségeivé a tudományos, gazdasági, kulturális élet különböző területein. Az iskola vezetői (2009-) Gáspárné Zsolnai Zsuzsanna igazgató, 1979 Pinezits Helga igazgatóhelyettes, 1977 (2023 óta) Bartha Gábor igazgatóhelyettes, Némethné Szigetvári Dóra gazdasági vezető Az iskola korábbi vezetői (1999–2008) Rozmán Gyula igazgató, 1966 Gáspárné Zsolnai Zsuzsanna igazgatóhelyettes, 1979 Mórné Tóth Gabriella igazgatóhelyettes, 1977 Láng Attila gazdasági vezető Korábbi igazgatók 1994–1999: Kártyás László 1992-1994: Karáth László 1976–1992: Kártyás László 1955–1976: Dr. Kővári Ferenc 1948–1955: Palkó István 1947–1949: Belső Ferenc 1938–1947: dr. Bárány László 1912–1938: dr. Pethő-Perepatits István Rendezvények Gólyanap Mazsola kirándulás Mazsibuli Szimpátia-bál Nagy Lajos Bál Diáknap Sportnap Adriai Biológus Búvártábor Sítábor Olaszországi "tábor" - Cavallino és környéke Angliai kirándulás Öregdiák Egyesület 2011. október 6-án alakította meg a Nagy Lajos Gimnázium Öregdiák Egyesületét 26 öregdiák. Az Egyesület elnökének Rozmán Gyulát, a gimnázium korábbi igazgatóját választották meg, alelnöki teendők ellátásával Gáspárné Zsolnai Zsuzsannát, a gimnázium jelenlegi igazgatóját bízták meg, míg az egyesület titkára dr. Balázsy Péter jogász lett. Elnökségi tagnak Gáspár Péter építészmérnököt, a Gáspár Mérnöki Iroda tulajdonosát és dr. Németh Istvánt, a Nyugat-magyarországi Egyetem Természettudományi Karának dékánhelyettesét választották meg az alapítók. Az ellenőrző bizottság elnöke Kovács Jenő építőmérnök, tagjai Barta Balázs üzletember, a PBN Group igazgatója és Odonics Gábor közgazdász, a Szarvasi ZRt. vezérigazgatója lettek. Az Öregdiák Egyesület célja, hogy a gimnázium szellemiségét őrizze, hagyományait ápolja, élő kapcsolatot teremtsen a valamikor itt érettségizett diákok között, és az iskola mindenkori munkáját támogassa. Híres diákjai Abonyi János, 1992, egyetemi tanár, a Pannon Egyetem Mérnöki Kar oktatási és akkreditációs dékánhelyettese, a Gépészmérnöki Intézet mb. intézetigazgatója Annus Adrián, olimpikon, világbajnok kalapácsvető Asbóth József (1945–2008), 1964, matematika-fizika szakos gimnáziumi tanár dr. Balázsy Péter, 2005, Vas megye főjegyzője, címzetes egyetemi docens Dr. Bariska János, az Országos Reumatológiai és Fizioterápiás Intézet Központi Laboratórium biokémikusa Barta Balázs, 1991, közgazdász, a PBN Group vezetője, a Savaria Airport projekt vezetője Básthy Tamás, 1962, országgyűlési képviselő Berkes István, 1968, labdarúgó, sportorvos, a MOB elnökségének a tagja (2001–2012) Csermelyi András, 1961, építészmérnök, Szombathely MJV önkormányzati képviselője 1985–2010, Szombathely MJV alpolgármestere 2002–2006 Csonka Tamás, 1986, közgazdász, a Park Hotel Pelikán és a Tó-vendéglő tulajdonosa Dragomán György, 1992, író Ekler Dezső, 1971, építész Fekete Ernő, 1990, érdemes művész, a Katona József Színház tagja Fekete Péter, a Békés Megyei Jókai Színház igazgatója, Príma-díjas (2011) Füzessy Tamás, 1989, a Magyar Tolkien Társaság elnöke Galambos Tamás, 1991, a Galambos Trans ügyvezető tulajdonosa Gáspár Péter, 1979, építészmérnök, a Gáspár Mérnöki Iroda tulajdonosa Prof. Dr. Görög Sándor, Széchenyi-díjas magyar kémikus, gyógyszerkutató, a Magyar Tudományos Akadémia rendes tagja. Az analitikai kémia és a gyógyszerkémia neves kutatója. 1992 és 1999 között a Richter Gedeon Rt. Kutatási Analitikai Központ vezetője Dr. Gyimesi József, 1973, ügyvéd-adójogi szakjogász, országgyűlési képviselő (1998–2006), Szombathely MJV önkormányzati képviselője (2004–2010) Halmágyi Miklós újságíró, a Vas Népe főszerkesztője Dr. Hende Csaba, 1978, országgyűlési képviselő, honvédelmi miniszter Prof. Dr. Hunyady László, 1977, egyetemi tanár, intézetigazgató, Semmelweis Orvostudományi Egyetem Élettan Intézet Dr. Iker János, 1965, igazgató, NymE Regionális Pedagógiai Szolgáltató Központ, a NymE Bolyai János Gimnázium korábbi igazgatója Prof. Dr. Inotai András, 1961, az MTA Világgazdasági Kutató Intézetének igazgatója, a Columbia Egyetem vendégprofesszora Dr. Ipkovich György, 1972, Szombathely Megyei Jogú Város polgármestere (2002–2010), országgyűlési képviselő (2005–) Dr. Katona Attila, egyetemi docens, a NymE BTK Történelmi és Jogi Intézetének igazgatója Prof. Dr. Kiricsi Imre, 1966, egyetemi tanár, okleveles vegyész, a Szegedi Tudományegyetem rektorhelyettese Kiss Péter, 1977, országgyűlési képviselő, a Horn-, a Medgyessy-, a Gyurcsány-, majd a Bajnai-kormány minisztere Dr. Konkoly István, 1948, a Szombathelyi Egyházmegye megyés püspöke (1987–2006) Prof. Dr. Lakatos Ferenc, 1984, egyetemi tanár, intézetigazgató, NymE Erdőmérnöki Kar, Erdőművelési és Erdővédelmi Intézet Dr. Lanczkor Gábor, 1999, író, költő, Márai-kutató, Junior Prima díjas (2008) Lengyel Ferenc: 1961, színész és rendező, a Drága örökösök egyik főszereplője. Dr. Locsmándi Miklós, fizikus-informatikus, a Magyar Állami Operaház korábbi főigazgatója Márkus Tibor, 1974, zongorista, zeneszerző, a Magyar Jazz Szövetség elnöke, a Liszt Ferenc Zeneművészeti Egyetem adjunktusa Prof. Dr. Nagy Lajos, 1977, egyetemi magántanár, osztályvezető főorvos, kardiológus, orvos-közgazdász, a Vas Megyei Markusovszky Lajos Kórház vezérigazgatója 2024-ig Dr. Nemény András, 1994, jogász-bölcsész, országgyűlési képviselő Prof. Dr. Neményi Miklós, 1965, egyetemi tanár, intézetigazgató, NymE Mezőgazdaság- és Élelmiszertudományi Kar Biológiai Rendszerek Műszaki Intézet, a Nyugat-magyarországi Egyetem tudományos és külügyi rektorhelyettese, az MTA levelező tagja Dr. Németh Gábor, 1990, a Szombathelyi Vagyonhasznosító és Városgazdálkodási ZRt. vezérigazgatója Dr. Németh István, egyetemi docens, tudományos és gazdasági dékánhelyettes, NymE Természettudományi Kar, a Fizika Tanszék vezetője Prof. Dr. Németh Péter, 1966, egyetemi tanár, intézetigazgató, Pécsi Orvostudományi Egyetem Immunológiai és Biotechnológiai Intézet Németh Pál, a Dobópápa, magyar kosárlabdázó, kalapácsvető, mesteredző, Szombathely díszpolgára Prof. Dr. Nowinszky László, 1955, egyetemi tanár, NymE Savaria Egyetemi Központ Papp Károly 1978, dandártábornok, a Belügyminisztérium közfoglalkoztatásért felelős helyettes államtitkára Pavlics Ferenc 1946, gépészmérnök, kutató, az 1971-ben a Hold felszínét kutató holdjáró (Lunar Rover) jármű tervezője Peresztegi László 1965, matematika, fizika, technika tanár, megyei szakfelügyelő, diákolimpiai szakkörvezető, Beke Manó díj II., igazgatóhelyettes Dr. Pólay Veronika, docens, a NymE Bölcsészettudományi Karának oktatási dékánhelyettese Popovicsné dr. Tisza Edit, 1978, jogász, a Vas Megyei Kormányhivatal igazgatója Prof. Dr. Pósfai György, a Magyar Tudományos Akadémia Szegedi Biológiai Kutatóközpont Biokémiai Intézetének igazgatója Pósfai Péter, az Országos Közoktatási Értékelési és Vizsgaközpont vezetője Prof. Dr. Prugberger Tamás, 1955, a Miskolci Egyetem Állam- és Jogtudományi Karának egyetemi tanára, jelenleg professor emeritus, a Professzorok Batthyány Körének tagja, a Magyar Tudományos Akadémia doktora Prof. Dr. Pungor Ernő, vegyész, az MTA rendes tagja, az Antall-kormány kutatás és fejlesztésért felelős tárca nélküli minisztere, a Magyar Űrkutatási Tanács korábbi elnöke Prof. Dr. Pusztay János, 1966, tanszékvezető egyetemi tanár, NymE Savaria Egyetemi Központ, Prima Primissima - magyar tudomány kategória (2008) Rozmán Gyula, 1966, a Nagy Lajos Gimnázium igazgatója, matematika-fizika szakos gimnáziumi tanár Scherer Péter, 1980, színész, a Krétakör Színház tagja Sparing László, a Graphisoft kutatás-fejlesztési igazgatója, a Nemzetközi Matematika Diákolimpián 1973-ban második, 1975-ben első helyezett magyar csapat tagja Dr. Szabó Gábor, 1979, Szombathely Megyei Jogú Város polgármestere (1998–2002), alpolgármestere (2006–2010) Szijj Ferenc, 1977, költő Dr. Szabó Miklós, 1958, régész, ókorkutató, egyetemi tanár, az ELTE rektora (1993–1999), az MTA rendes tagja Szily Nóra, 1983, pszichológus, rádiós, tévés Tilcsik András, szervezetkutató, egyetemi tanár Dr. Tímár Péter, 1990, orvos, a Lamantin Jazz Fesztivál alapító-főszervezője, a Honderű Asztaltársaság elnöke Prof. Dr. Tolvaj László, egyetemi tanár, a NymE Faipari Mérnöki Kar, Fizika és Elektrotechnika Intézet Dr. Török Gábor, 1989, politológus, egyetemi adjunktus Dr. Tóth László, 1970, ügyvéd, a Vas Megyei Ügyvédi Kamara elnöke Tóth László válogatott röplabdázó, edző, a gimnázium egykori testnevelés tanára Dr. Tremmel János, a T-Mobile fejlesztési igazgatója Újhelyi Dávid, 1986, zongoraművész, zeneszerző, politikus Prof. Dr. Veress Márton, 1966, dékán, intézetigazgató egyetemi tanár, NymE Savaria Egyetemi Központ Természettudományi Kar, az MTA doktora Vukán György, 1959, zongoraművész, zeneszerző Weöres Sándor, költő, író, műfordító, irodalomtudós Winkler Róbert, 1986, újságíró, televíziós műsorvezető Dr. Zelkó Romána, 1986, gyógyszerész, intézetigazgató egyetemi tanár, az MTA doktora, a Semmelweis Egyetem Gyógyszerésztudományi Kar dékánja Zsámboki Balázs, 1990, közgazdász, a Magyar Nemzeti Bank főosztályvezetője, az Európai Központi Bank munkatársa, az ELTE ÁJK Közgazdaságtan Tanszékének oktatója Zsámboki Marcell, 1992, tánctanár, egyetemi docens, Magyar Táncművészeti Főiskola Forrás: Tablók Könyve Külső hivatkozások Hivatalos honlap Jegyzetek